section_heading: Karijera
paragraph_text: Godine 2007. prelazi u kategoriju Formula 3 Euro Series, gdje ostvaruje četiri pobjede. Svojim vožnjama privukao je pozornost Williamsove F1 momčadi koja ga pozvala na testiranje u zimu iste godine. Nico je oduševio britansku momčad koja ga je opisala kao brzog i sposobnog te su ga potpisali kao testnog vozača. Sljedeće 2008. osvaja naslov u Formula 3 Euro Series kategoriji, pobijedivši na sedam utrka. Mjesto u Formuli 1 nije uspio osigurati za sezonu 2009., jer je Williams odlučio zadržati aktualne vozače Nicu Rosberga i Kazukija Nakajimu. Tijekom zime pobijedio je u utrci azijskog GP2 prvenstva. Sljedeće 2009. natjecao u glavnoj Grand Prix 2 seriji za momčad ART Grand Prix. Prvu pobjedu zabilježio je na domaćoj utrci na Nurburgringu, a ukupno je pobijedio pet puta, te s okruglih sto bodova osvojio naslov prvaka. Početkom 2009. preselio se u Englesku i počeo raditi na organizaciji radnog iskustva u Williamsovoj tvornici u Grooveu.<ref>Vozači i momčadi - Nico Hülkenberg MAXF1. Pristupljeno 15. lipnja 2017.